CELEX: 32020D1468
Language: et
Date: 2020-10-12 00:00:00
Title: Nõukogu otsus (EL) 2020/1468, mis on tehtud ühisel kokkuleppel komisjoni presidendiga, 12. oktoober 2020, millega nimetatakse ametisse Euroopa Komisjoni liige

13.10.2020   
               
               
                  ET
               
               
                  Euroopa Liidu Teataja
               
               
                  L 335/19
               
            
         NÕUKOGU OTSUS (EL) 2020/1468,
         mis on tehtud ühisel kokkuleppel komisjoni presidendiga,
         12. oktoober 2020,
         millega nimetatakse ametisse Euroopa Komisjoni liige
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 246 teist lõiku,
         võttes arvesse Euroopa Parlamendi arvamust (1)
         
         ning arvestades järgmist:
         
                     (1)
                  
                  
                     Euroopa Ülemkogu võttis 28. novembril 2019 vastu otsuse (EL) 2019/1989 (2) Euroopa Komisjoni ametisse nimetamise kohta kuni 31. oktoobrini 2024.
                  
               
                     (2)
                  
                  
                     Komisjoni president Ursula VON DER LEYEN teavitas nõukogu oma 27. augusti 2020. aasta kirjas Phil HOGANi tagasiastumisest komisjoni liikme ametikohalt.
                  
               
                     (3)
                  
                  
                     Euroopa Liidu toimimise lepingu artikli 246 teise lõigu kohaselt tuleb nimetada ametist lahkumise tõttu vabaks jäänud liikme ametikohale liikme järelejäänud ametiajaks uus sama kodakondsusega liige.
                  
               
                     (4)
                  
                  
                     Seetõttu tuleks ametisse nimetada uus komisjoni liige,
                  
               ON VASTU VÕTNUD KÄESOLEVA OTSUSE:
         
            Artikkel 1
            Ühisel kokkuleppel komisjoni presidendi Ursula VON DER LEYENiga nimetab nõukogu järelejäänud ametiajaks 31. oktoobrini 2024 komisjoni liikmeks Mairead MCGUINNESSi.
         
         
            Artikkel 2
            Käesolev otsus jõustub selle vastuvõtmise päeval.
         
         
            Luksemburg, 12. oktoober 2020
            
               
                  Nõukogu nimel
               
               
                  president
               
               J. BORRELL FONTELLES
            
         
         
            (1)  7. oktoobri 2020. aasta arvamus (Euroopa Liidu Teatajas seni avaldamata).
         
            (2)  Euroopa Ülemkogu 28. novembri 2019. aasta otsus (EL) 2019/1989 Euroopa Komisjoni ametisse nimetamise kohta (ELT L 308, 29.11.2019, lk 100).